In nomine sancte et individue Trinitatis, Patris videlicet ac Filii et Spiritus Sancti, cujus regnum et imperium sine fine permanet in secula seculorum. Ego infans domina Sancia, nobilissimi comitis domni Raimundi et Urracce regine filia, vobis domino Petro Cluniacensi abbati et omni congregationi ipsius loci in domino Jesu Christo eternam salutem. Amen. Magnum est titulum donationis, in quo nemo potest actum largitatis inrumpere neque foris legem proicere, set quicquid conceditur vel offertur semper libenter debet amplecti. Et ideo ego infans domna Sancia vobis jam dicto abbati et sibi commisse congregationi, per manum domni Hugonis camararii, dono quadam hereditate mea propria, que habeo de parentorum meorum, et jacet in territorio de Leone, et est super ripam Estola, et nomine suo Sancto Michaele de Scalata, cum toto suo honore et cum suas villas, et sua hereditate, toto illo monasterio ab integro do vobis pro anima patris mei, et pro mea, ut habeatis illo et serviat in ipso loco per secula seculorum; ita ut de odie[rno] die de jure meo sit abraso et in vestro tradito, atque confirmato hevo perhenni et secula cuncta. Quod si aliquis de meis propinquis aut de extraneis hanc cartam inrumpere voluerit, quisquis ille fuerit, qui talia comisserit, in primis dedeat (sic) excomunicatus, et anatematizatus, et habeat partem et societatem cum Datan et Abiron, cum Juda quoque atque Nerone, cum diabolo et ejus ministris, in inferno [in]feriori demergetur, et insuper ista hereditate duplata vel triplata et ad parte regis C libras auri. Facta carta donationis die VI feria, VIIII kalendas julii, in era C LX II, post millesima, regnante regina Urraca cum filio suo domni Adefonsi regis Yspania, et comes Petrus Gonzalvit in Lara, et in Turre de Mont Molion, comes Fernandus in Malgrado, comes Sudarius in Luna, Rodrigus Martiniz in Melgar. Bernardus, archiepiscopus in Toleto. Petrus, Palentinus episcopus. Didagus, Legionensis episcopus. Pelagus, Oventensis episcopus. Infans domina Sancia in Graliare et comes Bertran in Carrione. Citi, testis. Beliti, testis. Petro, testis. Ego infans domina Sancia hanc cartam manus meas roboravi et signum injeci. (Monogramme.) Bernardus notuit et signum injecit. (Seing.) Ego Aldefonsus, Dei gratia Yspaniarum rex, confirmo. Signum Lupi Lupi. Signum Menendi Bufini.